Cai Susu Indung

Cai Susu Indung atawa dina basa Indonésia mah Air Susu Ibu (ASI) nyaéta cairan kahirupan pangalusna anu pohara diperlukeun ku orok. ASI ngandung sagala rupa zat anu penting pikeun tumuwuh kembangna orok sarta luyu kalayan kaperluanana.  (Dicutat tanggal 02 Oktober 2011) Cacak kitu, henteu kabéh indung daék nyusuan budakna alatan sagala rupa alesan. Contona sieun gendut, riweuh, susuna kendor sarta sajabana. Di pihak séjén, aya ogé indung anu hayang nyusuan anakna tapi ngalaman hahalang. Biasana ASI henteu daék kaluar atawa produksina kurang lancar.

Loba hal anu bisa mangaruhan produksi ASI. Produksi sarta kaluarna ASI dipangaruhan ku dua hormon, nyaéta prolaktin sarta oksitosin. Prolaktin mangaruhan jumlah produksi ASI, sedengkeun oksitosin mangaruhan prosés kaluarna ASI. Prolaktin patali jeung nutrisi ibu, beuki asupan nutrisinya alus mangka produksi anu dihasilkeun ogé loba.

Tapi, pikeun ngaluarkeun ASI diperlukeun hormon oksitosin anu gawéna dipangaruhan ku prosés kenyotan orokna. Beuki mindeng puting susu dikenyot ku orok mangka beuki loba ogé kaluarna ASI. Hormon oksitosin mindeng disebut minangka hormon kanyaah. Sabab, kadarna pohara dipangaruhan ku kaayaan haté, rasa bagja, rasa dicinta, rasa aman, katenangan, relaks.
 Hal-hal anu mangaruhan produksi ASI: 
Dina sababaraha faktor anu mangaruhan produksi ASI di antarana nyaéta kadaharan, ketenangan jiwa sarta pikiran, pamakéan pakakas kontrasepsi, anatomis susu awewe, faktor fisiologi, pola istirahat, jeung faktor kenyotan budak atawa frekuensi panyusuan. Beuki mindeng orok ngenyot dina susu indungna, mangka produksi sarta pengeluaran ASI baris beuki loba. Tapi, frekuensi nyusu dina orok prématur sarta orok nu umurna cukup bulan mah béda. Studi netelakeun yén dina produksi ASI orok prématur baris optimal kalayan mompa ASI leuwih ti 5 kali pér poé salila bulan kahiji sanggeus ngalahirkeun. Mompa ASI dipigawé alatan orok prematur can bisa nyusu. Sedengkeun dina orok nu geus cukup bulan frekuensi nyusuna kurang leuwih bisa sapuluh kali perhari salila 2 minggu nu mimiti sanggeus ngalahirkeun jadi nyambung kalayan produksi ASI anu cukup. Ku kituna disarankeun nyusuan téh paling saeutik 8 kali sapoéna dina période mimiti sanggeus ngalahirkeun. Frekuensi nyusuan ieu patali jeung pangabisa stimulasi hormon dina kelenjar susu indung. 

Selain éta, aya ogé faktor nu laina, misal faktor ubar, umur kandungan sabot ngalahirkeun, konsumsi roko sarta alkohol, beurat orok pas lahir, jeung pamakéan pakakas kontrasepsi dina indung nu nyusuan. Kudu diperhatikeun sangkan henteu ngurangan produksi ASI. Conto pakakas kontrasepsi anu bisa dipaké nyaéta kondom, IUD, pil husus nyusuan atawa suntik hormonal 3 bulanan. 

Ku berkembangna cai susu formula pikeun orok anu dijieun tina susu bubuk, produsen mulai ngiklankeun susu formula pikeun orok yen eta teh ngajadikeun produk susu formula leuwih modern jeung leuwih sehat pikeun budak leutik. Husus di nagara-nagara berkembang keneh, anu kualitas cai pikeun campuran susu formula bubukna goreng pisan, pemberian susu formula bisa ngakibatkeun panyakit serius pikeun orok. 
 Cara nunda ASI anu alus sarta bener 
ASI anu geus dikaluarkeun baris kapisah dina sawatara lapisan. ASI anu ngimpel kudu dihaneutkeun buru-buru, tapi henteu dina cai nu ngagolak, alatan ASI bakal jadi kentel sarta ulah diingkeun dina suhu kamar. Mula-mula simpen botol ASI dina cai tiis, saterusna sacara lalaunan bikeun cai haneut nepi ka ASI jadi cair, atawa simpen botol ASI beku dina kulkas salila 12 jam saméméh ASI diinumkeun (nepi ka ASI cair sorangan). Sanggeus éta, haneutkeun botol ASI kasebut ku cara ngeueumna dina cai haneut 600 C, sakeudeung waé, sangkan ASI ngahontal suhu awak anu normal.
Hal-hal anu perlu diingkahan: Ulah ngahaneutkeun ASI dina microwave/oven, alatan bakal méré panas anu pohara luhur. Digigireun / sabeulah éta ogé baris ngancurkeun nutrisi sarta bahan-bahan kekebalan anu kaeusi dina ASI. Henteu perlu ngulub ASI lamun baris dibikeun ka orok.   (Dicutat tanggal 02 Oktober 2011)

 Panyimpanan 
Cai susu bisa disimpan di tempat husus. Kandungan lipase dina susu bisa ngakibatkeun rasana jadi robah kusabab pamecahan lemak susu. Tapina kondisi ieu bisa keneh diinum ku orok asal samemehna dipanaskeun heula. Panyimpanan cai susu indung aya nu tahan nepika 72 jam atawa nepika 12 bulan lamun ditunda dina kulkas. Sababaraha rekomendasi tempat panyimpanan cai susu indung di antarana nyaéta:Protocol #8: Human milk storage information for home use for healthy full-term infants.  Academy of Breastfeeding Medicine Protocol.

 Tempat panyimpananSuhu Maksimal lilana panyimpa Dina jero ruangan 25 °C 77 °Fgenep nepika dalapan jam tas termal pake kantong es nepika 24 jam Dina jero kulkas 4 °C 39 °Fnepika 5 poé Kotak freezer dina jero refigerator −15 °C 5 °Fdua minggu Freezer jeung refigerator gabungan anu pantona misah −18 °C 0 °Ftilu nepika genep bulan Freezer pencair es husus −20 °C −4 °Fgenep nepika dua belas bulan

 Kandungan 
Cai susu indung ngandungan lemak, protein, karbohidrat (termasuk laktosa jeung oligosakarida), jeung variasi kandungan mineral jeung vitamin.

 Rujukan 

 Tutumbu luar 

 Upaya Memperbanyak ASI Penjabaran Ibu Lusa, Dosen Akbid MUS, Surakarta
 Infant nutrition information  from Seattle's Children's Hospital and Regional Medical Center.
  Comparison of Human Milk and Formula
  La Leche League  Human Milk Storage Information
  Drug Interactions with Human Milk
  Human milk and lactation by Carol L. Wagner (Overview article, eMedicine, December 14, 2010)
 United Nations University Centre – Constituents of human milk – including comparison of human and cow's milk ones
  Children's Health Topics: Breastfeeding
 A comparison between human milk and cow's milk and The composition of cow's milk
  Meigs, EB (August 30, 1913) The comparative composition of human milk and of cow's milk, J.Biol.Chem 147–168
  Does Stress Affect Milk Production? Know The Impact and Remedies

Kategori:Orok
Kategori:Susu